Shaya

Η Μαριάννα Χάνσεν (Κοπεγχάγη, 17 Φεβρουαρίου 1983), πιο γνωστή με το ψευδώνυμο Shaya, είναι Ελληνίδα τραγουδίστρια. Υπήρξε μέλος του συγκροτήματος Hi-5 αλλά πλέον κάνει σόλο καριέρα.

Βιογραφικό 
 Πρώτα Χρόνια 
Γεννήθηκε στις 17 Φεβρουαρίου 1983 στη Δανία απ' όπου κατάγεται ο πατέρας της, ενώ η μητέρα της έχει καταγωγή από τη Γουιάνα. Σε ηλικία 6 ετών, μετακόμισε με τη μητέρα της στη Σουηδία, ύστερα από το διαζύγιο των γονιών της. Το 1994 μετακόμισε για ακόμη μια φορά με τη μητέρα της, στην Ελλάδα και συγκεκριμένα στη Θεσσαλονίκη, όπου και έμεινε μέχρι την ενηλικίωση της. Έπειτα, μετακόμισε μόνη της στη Καβάλα και εργάστηκε ως τραγουδίστρια σε νυχτερινά μαγαζιά της πόλης.

 2001-2005: Πρώτα επαγγελματικά βήματα και Hi-5 
Το 2001, η Shaya κυκλοφορεί το πρώτο της τραγούδι ως σόλο καλλιτέχνης, με τίτλο «Ελευθερώστε με». Μεταξύ του 2001 και του 2003, τραγούδησε σε πολλά κλαμπ στη Θεσσαλονίκη, ώσπου με ενθάρρυνση ενός φίλου, το 2003, πηγαίνει στην Αθήνα, για να πάρει μέρος στην ελληνική εκδοχή του σόου ταλέντων «Popstars». Εκεί, κερδίζει την πρώτη θέση και μια θέση στο γυναικείο συγκρότημα Hi-5. Μέσα σε μόλις δύο χρόνια, το συγκρότημα κυκλοφόρησε τρία άλμπουμ, κάνοντας μεγάλη επιτυχία στην Ελλάδα. Το 2005, τα μέλη του συγκροτήματος αποφασίζουν από κοινού τη διάλυση του, έπειτα από τη λήξη του συμβολαίου συνεργασίας τους με την δισκογραφική εταιρία.

 2006-2009: Δυναμική έναρξη ως σόλο καλλιτέχνις 
Μετά από την απόφαση των Hi-5 να χωρίσουν ως συγκρότημα, η Shaya παίρνει την απόφαση να ακολουθήσει solo καριέρα. Το 2008 επιλέγεται, μαζί με τον Κώστα Μαρτάκη, να τραγουδήσουν την ελληνική εκδοχή του soundtrack της ταινίας της Disney, «High School Musical 3: Senior Year». Το 2009 κυκλοφορεί μαζί με τους Stavento το τραγούδι «Πριν σε γνωρίσω» και έρχονται υποψήφιοι στη κατηγορία «Καλύτερο Hip-Hop Video Clip της Χρονιάς» στα Mad Video Music Awards. Την ίδια χρονιά συνεργάζεται και με τον ράπερ Stereo Mike για το τραγούδι «Εσύ και Εγώ».

 2010-2015: Dancing On Ice, Priscilla The Musical και Eurovision 
Το 2010 υπέγραψε συμβόλαιο με την δισκογραφική εταιρία Sony Music Greece, κυκλοφορώντας το single «Παίζεις» και «Far From Everything» (ft. Mark Angelo). Το 2011 επιλέγεται, με τον Mark Angelo, να ανοίξουν τη συναυλία του David Guetta, η οποία έγινε στο Μαυροβούνιο. Την ίδια χρονιά, Shaya & Mark Angelo κερδίζουν αρκετά βραβεία ενώ η Shaya συμμετέχει και στο ελληνικό τηλεοπτικό σόου του ΑΝΤ1, «Dancing On Ice» όπου κατακτά την 5η θέση.

Το 2014 πρωταγωνιστεί στο μιούζικαλ «Priscilla, η βασίλισσα της ερήμου» στο Θέατρο Badminton ενώ συμμετείχε και στο φεστιβάλ «Koge Festuge», κοντά στη Κοπεγχάγη της Δανίας. Τον Φεβρουάριο του 2015 επιλέχθηκε από τον ραδιοτηλεοπτικό σταθμό ΝΕΡΙΤ να διαγωνιστεί ως μια από τις πέντε υποψήφιες ελληνικές συμμετοχές στη Eurovsion, με το τραγούδι «Sunshine». Αν και αρχικά όλοι πίστευαν ότι η εκπρόσωπος της Ελλάδας θα είναι η Shaya, τελικά κατάφερε να κατακτήσει την 3η θέση στον ελληνικό τελικό, ο οποίος έγινε στις 4 Μαρτίου. Νικήτρια και εκπρόσωπος της Ελλάδας, αναδείχθηκε η Μαρία Έλενα Κυριάκου. Έπειτα, η Shaya υπέγραψε με την δισκογραφική εταιρεία Planetworks.

 Προσωπική ζωή 
Το 2015 ξεκίνησε η σχέση της με τον μουσικό-ηχολήπτη Θοδωρή Παπαντώνη, με τον οποίο απέκτησε έναν γιο, τον Ιάσονα (γενν. 5 Ιουλίου 2017). Το ζευγάρι παντρεύτηκε στις 30 Σεπτεμβρίου 2018.

 Φιλμογραφία 

+VideoclipsΈτοςΤίτλος/Συνεργασία με άλλους καλλιτέχνες2008Μικροί Θεοί (Right Here Right Now) (ft. Κώστας Μαρτάκης)2009Πριν Σε Γνωρίσω (ft. Stavento)2010Far From Everything (ft. Mark Angelo)2011In Your EyesIf Only (OtherView Mix)2012ΛένεSummer Is All Around (ft. HouseTwins & Slick Beats)2013Love MeI'm In Love (ft. Dino MFU)Καλοκαιρινή Καρδιά (ft. BO)Turn It Up (ft. BO)2014I Wonder (ft. Dino MFU)Γιατί Πρέπει (ft. Zeraw)Heaven (ft. Mark Angelo)2015SunshineΕύκολα2016Dirty Talk (ft. Kon Cept)Μαζί και Μακριά / Tell Me 2019YOLO (ft. Rocfellaz)Sway (ft. Rocfellaz)Feel my love 2021Stranger (and V-Sag)Gravity (and V-Sag)
+ΤηλεόρασηΈτοςΤίτλος προγράμματοςΡόλοςΣημειώσεις2003PopstarsΗ ίδιαΔιαγωνιζόμενη. Κέρδισε την 1η Θέση.2004Mad Video Music AwardsΕρμηνεία ως μέλος των Hi-52006Mad Video Music AwardsΕρμηνεία2010Mad Video Music AwardsΕρμηνεία2011Mad Video Music AwardsΕρμηνεία2011-2012Dancing On IceΔιαγωνιζόμενη. Κέρδισε την 5η Θέση.2012Mad Video Music AwardsΕρμηνεία2013Mad Video Music AwardsΕρμηνεία2015Ελληνικός Τελικός EurovisionΔιαγωνιζόμενη. Κέρδισε την 3η Θέση.
 Βραβεία 
Ως κύρια καλλιτέχνης

 Έτος Βραβείο Κατηγορία Έργο Αποτέλεσμα 2011 MAD Video Music Awards Fashion Icon σε Video Clip In Your Eyes Υποψηφιότητα 2012 Λένε Υποψηφιότητα 2013 Love Me Υποψηφιότητα

Ως συνεργαζόμενη καλλιτέχνης

 Έτος Βραβείο Κατηγορία Έργο Αποτέλεσμα  2009 MAD Video Music Awards Video Clip της Χρονιάς Πριν Σε Γνωρίσω (Τα Κακώς Κείμενα) (με Stavento) Υποψηφιότητα Video Clip Hip Hop/Urban Νίκη Καλύτερο Ντουέτο-Συνεργασία Μικροί Θεοί (με Κώστα Μαρτάκη) Υποψηφιότητα2011Video Clip της ΧρονιάςFar From Everything (με Mark F. Angelo) ΥποψηφιότηταVideo Clip Dance ΥποψηφιότηταMad Radio 106,2 Υποψηφιότητα MTV Europe Music Awards Best Greek Act Mark F. Angelo feat. Shaya Νίκη Best European Act Υποψηφιότητα

Κατηγορία:Ελληνίδες τραγουδίστριες
Κατηγορία:Ελληνίδες τραγουδίστριες ποπ
Κατηγορία:Έλληνες δανικής καταγωγής